คือเป็นคนที่เวลาสระผมเสร็จ เป่าผมแห้งก็จะมีรังแคที่หัว มีอาการคันเป็นบางครั้ง บางครั้งไม่เป็น บางครั้งสระผมเว้นไป1-2 วัน ก็มีรังแคบางครั้ง ใช้ยาสระผมเดิม บางครั้งคันพอเกาก็มีเลือดไหลค่ะ เป็นหนังศีรษะแห้งหรือมันคะ ต้องรักษายังไง
สวัสดีค่ะ รังแคเกิดจากการหลุดลอกของเซลล์ผิวหนังชั้นบนสุด โดยปกติแล้ววงจรชีวิตของเซลล์ผิวหนังจะมีการแบ่งตัวจากเซลล์ผิวหนังชั้นล่างและค่อยๆ เคลื่อนไปยังชั้นบนสุดแล้วค่อยๆ หลุดลอกออกไป ซึ่งเราจะมองไม่ค่อยเห็นด้วยตาเปล่า วงจรนี้ใช้เวลาประมาณ 28 วัน แต่หากวงจรนี้เกิดเร็วกว่าปกติ ทำให้มีการหลุดลอกของเซลล์ผิวหนังปริมาณมากจนมองเห็นได้ด้วยตาเปล่า โดยจะเห็นเป็นแผ่นๆ สีขาวบนหนังศีรษะ หากมีอาการคันร่วมด้วย การเกาก็จะยิ่งทำให้สะเก็ดหลุดลอกมากขึ้น และหากไปแกะก็ย่อมทำให้เกิดแผล มีเลือดออกได้ค่ะสำหรับสาเหตุของการเกิดรังแค ได้แก่1.การแพ้สารเคมีต่างๆ เช่น ยาสระผม ครีมนวดผม สเปรย์ เจลแต่งทรงผม เป็นต้น2. โรคผิวหนังอักเสบ seborrheic dermatitis นอกจากจะเป็นที่หนังศีรษะแล้ว มักพบที่คิ้ว ขาหนีบ รักแร้ หรือบริเวณข้างจมูกผิวหนังบริเวณที่เป็นจะมัน แดง และเป็นสะเก็ด3. การติดเชื้อราบนหนังศีรษะ (tinea capitis) หรือโรคกลาก โดยจะอาการคัน และอาจทำให้ผมร่วงเป็นหย่อมได้4. โรคสะเก็ดเงินเป็นโรคผิวหนังอักเสบเรื้อรังชนิดหนึ่ง สะเก็ดบนหนังศีรษะมักรุนแรง ทำให้เกิดอาการคันและผิวหนังตกสะเก็ด เกิดได้กับผิวหนังทั่งตัว รวมถึงเล็บนิ้วมือและนิ้วเท้า5.ผิวและหนังศีรษะแห้งหนังศีรษะแห้งอาจทำให้มีเกล็ดผิวหนังคล้ายรังแค แต่จะมีขนาดเล็กและมีความมันน้อยกว่า6.สระผมน้อยเกินไปหากไม่ได้สระผมเป็นประจำ อาจทำให้น้ำมันและเซลล์ผิวหนังที่ตายแล้วก่อตัวจนทำให้เกิดเป็นรังแคได้7.เชื้อรามาลาสซีเซีย (Malassezia)ปกติเชื้อราชนิดนี้จะอาศัยอยู่ที่หนังศีรษะอยู่แล้ว แต่หากมีจำนวนมากเกินไปจะทำให้การผลัดเซลล์ผิวหนังที่เร็วกว่าปกติได้ ปัจจัยที่ทำให้เชื้อราชนิดนี้มีจำนวนเพิ่มขึ้น ได้แก่ อายุ ฮอร์โมนและความเครียดหากเป็นมานานแล้ว ก็ควรไปพบแพทย์เพื่อหาสาเหตุค่ะ ในเบื้องต้น ก็ควรใช้แชมพูสูตรที่มีความอ่อนโยน โดยอาจใช้ยาสระผมสำหรับเด็กก็ได้ ไม่ควรสระผมด้วยน้ำร้อน ให้ใช้น้ำที่อุณหภูมิห้อง งดการใช้ผลิตภัณฑ์บนหนังศีรษะอื่นๆ ไปก่อน เช่น ครีมนวดผม สเปรย์หลีกเลี่ยงการเกา ไม่ใช้หวีที่ซี่มีความแหลม ควรใช้หวีซี่อ่อนนุ่ม เป็นต้น